Diari Oficial de la Generalitat Valenciana


Sumari del DOGV 4383, del 21-11-2002 (2002/12001)

Informació pública del programa per al desenvolupament de l'actuació integrada corresponent a la unitat d'execució «A» del pla de reforma interior de millora del sector El Ventorrillo, del Pla General d'Ordenació Urbana de Gilet.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12065


Organisme emissor
:   Ajuntament de Gilet

Tipus de document
:   Anunci

Informació pública del programa per al desenvolupament de l'actuació integrada corresponent a la unitat d'execució «A» del pla de reforma interior de millora del sector El Ventorrillo, del Pla General d'Ordenació Urbana de Gilet. [2002/S12068]
  
El ple de l'Ajuntament de Gilet en sessió ordinària celebrada el dia 8 d'octubre de 2002 va adoptar l'acord següent:
  
«Tomás Pérez Maicas, en nom i representació de la mercantil Construcciones Vicente Pérez, SA, agent urbanitzador del programa per al desenvolupament de l'actuació integrada corresponent a la unitat d'execució «A» del pla de reforma interior de millora del sector El Ventorrillo del Pla General d'Ordenació Urbana de Gilet, ha presentat, mitjançant escrit de data 9 d'agost de 2002 (número registre d'entrada 691), el projecte d'urbanització i el projecte de reparcel·lació forçosa de l'esmentada unitat d'execució.
  
Vist l'article 66.2.a) de la Llei 6/1994, de 15 de novembre, Reguladora de l'Activitat Urbanística (en endavant LRAU), que assenyala: «L'urbanitzador pot exercir les següents prerrogatives i facultats: sotmetre a aprovació administrativa projectes d'urbanització, pressupostos de càrregues d'urbanització i, a falta d'acord amb els afectats, un o diversos projectes de reparcel·lació forçosa dins de l'àmbit de l'actuació, i també a ser oït, abans d'esta aprovació.»
  
Vist l'article 68.3 de la LRAU que afirma: «El projecte de reparcel·lació forçosa podrà ser formulat a iniciativa de l'urbanitzador o, d'ofici, per l'administració actuant». I vists els articles 34, 46.3, 53 i 69.1.a) de la LRAU, el ple de l'Ajuntament de Gilet adopta l'acord següent:
  
Primer. Sotmetre a informació pública, durant un termini de 20 dies, el projecte d'urbanització i el projecte de reparcel·lació forçosa de la unitat d'execució «A» del pla de reforma interior de millora del sector El Ventorrillo del Pla General d'Ordenació Urbana de Gilet, presentats per Tomás Pérez Maicas, en nom i representació de la mercantil Construcciones Vicente Pérez, SA, mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte s'haurà de remetre avís del contingut al domicili fiscal de qui consten en el cadastre com a titulars de drets afectats pel projecte d'urbanització, i als titulars registrals afectats pel projecte de reparcel·lació forçosa de la unitat d'execució «A» del pla de reforma interior de millora del sector El Ventorrillo.
  
Segon. Sol·licitar al Registre de la Propietat de Sagunt la certificació registral de domini i càrregues, de conformitat amb l'article 69.1.b) de la LRAU, i l'article 5 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció d'actes de naturalesa urbanística.
  
Tercer. De conformitat amb l'article 69.1.d) de la LRAU, i dins del període d'informació pública, els propietaris podran formular requeriment a l'urbanitzador per a dirimir les controvèrsies respecte de la valoració de drets, i l'urbanitzador haurà de procedir a contestar als esmentats requeriments.
  
Quart. Durant l'exposició al públic del projecte de reparcel·lació de la unitat d'execució «A» del pla de reforma interior de millora del sector El Ventorrillo, a fi d'evitar el proindivís, i de conformitat amb l'article 70.d) de la LRAU, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de realitzar en escriptura pública i oferir, simultàniament i alternativament, el pagament o el cobrament de la indemnització en metàl·lic, i es dóna un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.
  
Cinqué. L'expedient administratiu es podrà consultar en l'Ajuntament de Gilet, situat a la plaça de l'Església, número 6.»